Diari Oficial de la Generalitat Valenciana


Sumari del DOGV 7769, del 27-04-2016 (2016/2703)

RESOLUCIÓ d'1 d'abril de 2016, del director general de Centres i Personal Docent, per la qual s'inclou Verónica Blasco Cubedo en la llista d'aspirants seleccionats en els procediments selectius per a l'ingrés, accessos i adquisició de noves especialitats a cossos docents convocats per Ordre 30/2013, de 26 d'abril.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/2703


Data del document
:   01-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ d'1 d'abril de 2016, del director general de Centres i Personal Docent, per la qual s'inclou Verónica Blasco Cubedo en la llista d'aspirants seleccionats en els procediments selectius per a l'ingrés, accessos i adquisició de noves especialitats a cossos docents convocats per Ordre 30/2013, de 26 d'abril. [2016/2703]  
Per Ordre 30/2013, de 26 d'abril, de la Conselleria d'Educació, Investigació, Cultura i Esport (DOCV 7014, 30.04.2013), es va convocar procediment selectiu per a ingrés en el cos de mestres i procediment per a l'adquisició de noves especialitats, i amb data 22 de juliol de 2013 es van fer públiques les llistes d'aspirants que van superar el procés per l'especialitat d'Educació Infantil del cos de mestres.  
  
Verónica Blasco Cubedo va interposar recurs d'alçada contra la llista d'aspirants seleccionats, i posteriorment recurs contenciós administratiu, resolt per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que va dictar Sentència número 751/2015, de data 3 de desembre de 2015, la decisió de la qual conté el tenor literal següent:  
«1. Que hem d'estimar i estimem el recurs contenciós administratiu interposat per Verónica Blasco Cubedo contra la Resolució de data 8 de gener de 2014, dictada pel director general de Centres i Personal Docent General de Centres i Personal docent de la Conselleria d'Educació, Cultura i Esport, resolució que anul·lem per ser contrària a dret.(?)  
  
2. Reconeixent com a situació jurídica individualitzada el dret de l'actora que l'òrgan competent del procés de selecció valore el meu mandant en el subapartat 1.1 de l'annex I.I en l'ordre de convocatòria, en concret pel que fa a l'experiència docent prèvia com a professora de religió, mantenint la resta de puntuacions de la fase de concurs i d'oposició que consten en l'expedient administratiu.»  
  
El 10 de febrer de 2016 va tindre entrada en aquesta conselleria escrit del Tribunal Superior de Justícia de la Comunitat Valenciana amb testimoni de la sentència, a fi que es complisca la decisió, i en virtut d'això resolc:  
  
Primer  
Incloure Verónica Blasco Cubedo en la llista d'aspirants que han superat les proves selectives convocades per l'Ordre 30/2013, de 26 d'abril, per a ingrés en el cos de mestres, en l'especialitat d'Educació Infantil, pel procediment d'ingrés lliure, amb una puntuació global de 8,3850 punts.  
  
Segon  
L'aspirant seleccionada haurà de presentar en el termini d'un mes a comptar de l'endemà de la publicació d'aquesta resolució en el Diari Oficial de la Comunitat Valenciana, la documentació que s'estableix en la base 10 de l'Ordre 30/2013, de 26 d'abril.  
  
Tercer  
Modificar la Resolució de 6 de setembre de 2013, de la Direcció General de Centres i Personal Docent (DOCV 7109, 12.09.2013), per la qual es nomenen funcionaris en pràctiques del cos de mestres els aspirants seleccionats en el dit procediment selectiu, en el sentit d'incloure en aquesta Verónica Blasco Cubedo. El nomenament quedarà condicionat al compliment per l'aspirant dels requisits exigits en la base 2 de la convocatòria, la qual cosa es verificarà per mitjà de l'examen de la documentació presentada.  
  
Quart  
Atés que la realització del període de pràctiques forma part del procés selectiu, als efectes de comprovar l'aptitud per a la docència dels aspirants seleccionats, Verónica Blasco Cubedo haurà de portar-la a cap durant el pròxim curs 2016-2017, en els termes regulats en la Resolució de 18 de setembre de 2013, de la Direcció General de Centres i Personal Docent, per la qual es regula la fase de pràctiques dels aspirants seleccionats en els procediments selectius convocats per les ordres 30/2013 i 31/2013, de 26 d'abril, de la Conselleria d'Educació, Cultura i Esport (DOCV 7124, 03.10.2013).  
  
Contra la present resolució les parts legitimades podran promoure incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 1 d'abril de 2016. El director general de Centres i Personal Docent: José Joaquín Carrión Candel.